钦定古今图书集成/方舆汇编/职方典/第1534卷 > 黎平府学校考 通志
## 钦定古今图书集成/方舆汇编/职方典/第1534卷 > 黎平府学校考 通志

本府

黎平府儒学　在府治东毓贤街。明永乐十一年，改征蛮将军周骥宅建久圮。天顺七年，知府杨纬重建，前为

文庙五楹。东西两庑、各三楹。后为明伦堂、东西斋、

房东馔堂号舍。弘治间，知府张纲拓而新之。嘉靖十二年，知府夏玉麟建敬一亭于堂东南，勒《敬一箴》及宋程范《视听言动箴》《心箴》，为碑六。万历初，敬一亭圮。十八年，知府袁表复捐建，并棂星戟门。崇祯十年，知府于元叶建尊经阁。明季毁于兵。

皇清顺治十八年，知府张思房、推官王文绅、教授李

如鼎详请巡抚卞三元“捐赀重修。” 启圣祠在庙左。名宦祠、乡贤祠在庙东。西学署在明伦堂北。学田　原额全熟田六十七亩一分五釐。原额全熟有征本色仓斗租米一十三石四斗三升。

永从县儒学　附府学